A 2014-es magyarországi Európa-bajnokságon Kari Aalvik Grimsbø sérülése után ő lett a norvégok első számú kapusa, amit nagyszerű teljesítménnyel hálált meg, valamint aranyérmet nyert és megválasztották a torna legjobb kapusának. Egy évvel később világbajnokságot, 2016-ban pedig újabb Európa-bajnokságot nyert a válogatottal. A 2017-es női kézilabda-világbajnokságon ezüstérmes lett a döntőt a franciák ellen elvesztő norvégokkal, igaz a csapathoz csak a torna későbbi szakaszában csatlakozott, miután Þórir Hergeirsson szövetségi kapitány sérülések miatt utólagosan behívta a keretbe.